smcproject/ml-wiki-sentences huggingface dataset:
ചില തടവുകാരെ ഫയറിംഗ് സ്ക്വാഡിനെ നോക്കി നിൽക്കാൻ അനുവദിക്കാറുണ്ട്.
ചിലപ്പോൾ പ്രതിയെ ഇരുത്തിയും വധശിക്ഷ നടപ്പാക്കും.
നേരം വെളുക്കുമ്പോഴോ സൂര്യോദയസമയത്തോ ആണ് സാധാരണ ഇത് നടക്കാറുള്ളത്.
സൈനിക പ്രാധാന്യം
യുദ്ധസമയത്തുള്ള അച്ചടക്കപ്രശ്നമായ ഭീരുത്വം , ഒളിച്ചോടൽ, കലാപം എന്നിങ്ങനെയുള്ള കുറ്റകൃത്യങ്ങൾക്കുള്ള ഏറ്റവും വലിയ ശിക്ഷയായി സൈന്യങ്ങളിൽ ഫയറിംഗ് സ്ക്വാഡുപയോഗിച്ചുള്ള വധശിക്ഷ ഉപയോഗിക്കാറുണ്ട്.
സൈനിക വിചാരണയ്ക്ക് ശേഷമായിരിക്കും ശിക്ഷ നടപ്പാക്കുക.
സൈന്യങ്ങളിൽ പ്രതീകാത്മകമായ ഒരു പ്രാധാന്യവും ഇതിനുണ്ട്.
കുറ്റവാളിയെ അയാളുടെ സഹപ്രവർത്തകരാണ് വെടിവച്ച് കൊല്ലുന്നത്.
സൈന്യം മുഴുവനും അയാളെ കുറ്റക്കാരനായി കാണുന്നു എന്ന സന്ദേശമാണ് ഇതു നൽകുന്നത്.
സൈനിക വിചാരണ നടത്തുന്നത് ഓഫീസർമാരായിരിക്കുമെങ്കിലും വധശിക്ഷ നടപ്പാക്കുന്നത് സാധാരണ സൈനികരാണ്.
പ്രതിയെ മരണം നേരിടുമ്പോഴും നിൽക്കാനനുവദിക്കുന്നത് ധൈര്യം പ്രകടിപ്പിക്കാനും അഭിമാനത്തോടെ മരിക്കാനുമുള്ള ഒരവസരവുമാണ്.
ഒഴിഞ്ഞ തിര
ചില വധശിക്ഷകളിൽ ഫയറിംഗ് സ്ക്വാഡിലെ ഒരാളിന് ഒഴിഞ്ഞ തിര നിറച്ച തോക്കാവും നൽകുക.
ഒഴിഞ്ഞ തിര ഉപയോഗിക്കുന്നത് ആരാണെന്ന് ശിക്ഷ നടപ്പാക്കുന്നതിന് മുൻപ് വെളിപ്പെടുത്തില്ല.
കൊലയുടെ ഉത്തരവാദത്തമുണ്ട് എന്ന ചിന്ത വെടിവയ്പ്പുകാരിൽ കുറയ്ക്കാൻ ഈ രീതി ഉപകരിക്കുമത്രേ.
സ്ക്വാഡിലെ ഓരോ അംഗത്തിനും തന്റെ തോക്കിൽ നിന്ന് വെടിയുണ്ട പുറത്തു വന്നിരുന്നില്ല എന്ന് വിശ്വസിക്കുകയും ചെയ്യാം.
അമേരിക്കൻ ഐക്യനാടുകളിലെ യൂട്ടാ സംസ്ഥാനത്ത് 2010-ൽ റോണി ലീ ഗാർഡ്നർ എന്നയാളെ ഫയറിംഗ് സ്ക്വാഡുപയോഗിച്ച് വെടിവച്ച് വധസിക്ഷയ്ക്ക് വിധേയനാക്കിയപ്പോൾ ഒരു വെടിവയ്പ്പുകാരന് മെഴുകു കൊണ്ടുള്ള ഉണ്ട നിറച്ച തോക്കായിരുന്നു നൽകിയത്.
വിവിധ രാജ്യങ്ങളിൽ ഫിൻലാന്റ് കണ്ടിന്യുവേഷൻ യുദ്ധത്തിൽ സോവിയറ്റ് നുഴഞ്ഞുകയറ്റക്കാരനെ ഫയറിംഗ് സ്ക്വാഡുപയോഗിച്ച് വെടിവച്ചു കൊല്ലുന്നു.
9,700-ഓൾ ഫിൻലാന്റുകാരും കമ്യൂണിസ്റ്റ് ഭാഗത്ത് പോരാടിയിരുന്ന ധാരാളം റഷ്യൻ വോളണ്ടിയർമാരും ആ കാലത്ത് വധിക്കപ്പെട്ടിരുന്നു.
ഫിലിപ്പീൻസിന്റെ സ്വാതന്ത്ര്യസമരനായകൻ ഹോസെ റിസാലിനെ 1896 ഡിസംബർ 30-ന് ലൂണെറ്റ ഉദ്യാനം ഇപ്പോൾ നിൽക്കുന്ന സ്ഥലത്തുവച്ച് വെടിവച്ചു കൊന്നു.
അദ്ദേഹത്തിന്റെ ഭൗതികാവശിഷ്ടങ്ങൾ ഇപ്പോൾ അവിടെ സൂക്ഷിച്ചിട്ടുണ്ട്.
ലഹരി ഇടപാടുകാരനായിരുന്ന ലിം സെങ് എന്നയാളെ ഇപ്രകാരം വധിച്ചിട്ടുണ്ട്.
വധശിക്ഷ കാത്തു കഴിഞ്ഞിരുന്ന ആയിരക്കണക്കിന് പ്രതികളുടെ ശിക്ഷ ജീവപര്യന്തമാക്കി കുടയ്ക്കപ്പെട്ടു.
സോമർസെറ്റിലെ ഷെപ്റ്റൺ മാല്ലെറ്റ് ജയിൽ 1942-ൽ അമേരിക്കൻ സൈന്യത്തിന്റെ നിയന്ത്രണത്തിലായപ്പോൾ രണ്ടാൾക്കാരെ കൊലക്കുറ്റത്തിന് അവിടെ വധശിക്ഷയ്ക്ക് വിധേയരാക്കിയിട്ടുണ്ട്.
1944 മേയ് 30-ന് പ്രൈവറ്റ് അലക്സാണ്ടർ മിറാൻഡയെയും, 1944 നവംബർ 28-ന് പ്രൈവറ്റ് ബെഞ്ചമിൻ പിഗേറ്റിനെയും വെടിവച്ച് കൊല്ലുകയായിരുന്നു.
രാത്രി 1am-ന് വധശിക്ഷകൾ തുറസ്സായ സ്ഥലത്ത് നടന്നതിനാൽ ജനങ്ങൾ ശബ്ദകോലാഹലത്തെപ്പറ്റി പരാതിപ്പെടുകയുണ്ടായി.
അമേരിക്കൻ ഐക്യനാടുകൾ ഫയറിംഗ് സ്ക്വാഡുപയോഗിച്ചുള്ള വധശിക്ഷയുടെ അമേരിക്കയിലെ ചരിത്രം.
1913 മേയ് 14 നെവാദയിൽ വധിക്കപ്പെട്ട് ആൻഡ്രിസ മിർകോവിച്ചാണ് ഇപ്രകാരം ആ സംസ്ഥാനത്ത് കൊല്ലപ്പെട്ട ഒരേയൊരാൾ.
നെവാദ ജയിലിലെ വാർഡന് വെടിവയ്ക്കാൻ തയാറുള്ള അഞ്ചാൾക്കാരെ കിട്ടാഞ്ഞതിനെത്തുടർന്ന് ഇതിനായി ഒരു യന്ത്രം സജ്ജമാക്കുകയുണ്ടായി.
ഗാരി ഗിൽമോർ എന്നയാളെ അ977 ജാനുവരി 18-ന് യൂട്ടാ സംസ്ഥാനത്തിലെ ജയിലിൽ വച്ച് വെടിവച്ചു കൊന്നു.
യൂട്ടാ സംസ്ഥാനത്ത് ഫയറിംഗ് സ്ക്വാഡിൽ കുറ്റകൃത്യം നടന്ന സ്ഥലത്തുനിന്നും സ്വന്തം ഇഷ്ടപ്രകാരം തയ്യാറായി മുന്നോട്ടുവരുന്ന അഞ്ച് നിയമപാലകരാണ് ഉണ്ടാവുക.
20 അടി ദൂരത്തു നിന്ന് .30-30 -കാലിബറുള്ള തോക്കുപയോഗിച്ച് വെള്ളിമുനയുള്ള വെടിയുണ്ടയുപയോഗിച്ചാണ് ഫയറിംഗ് സ്ക്വാഡ് വെടിവയ്ക്കുക.
നെഞ്ചിലേക്കായിരിക്കും ഉന്നം വയ്ക്കുന്നത്.
പ്രതിയെ ബൻഡിച്ച് മുഖം മൂടിയായിരിക്കും നിറുത്തുക.
ഒരു തോക്കിൽ ഒഴിഞ്ഞ തിരയായിരിക്കും നക്രച്ചിരിക്കുക.
ഗാരി ഗിൽമോറിന്റെ ഷർട്ടിൽ പക്ഷേ അഞ്ച് ദ്വാരങ്ങളുണ്ടായിരുന്നതായി അദ്ദേഹത്തിന്റെ സഹോദരൻ പറഞ്ഞു.
ജോൺ ആൽബർട്ട് ടൈലർ എന്നയാളെ 1996-ൽ വധിച്ചു.
ടൈലർ ഈ രീതി തിരഞ്ഞെടുത്തത് യൂട്ടാ സംസ്ഥാനം കൊലപാതകത്തെ പിന്തുണയ്ക്കുകയാണെന്ന് ലോകത്തോട് പറയാൻ വേണ്ടിയാണെന്ന് ന്യൂ യോർക്ക് ടൈംസ് റിപ്പോർട്ട് ചെയ്തു.
ബ്രിട്ടനിലെ ദി ടൈംസ് എന്ന പത്രം പക്ഷേ 14 വർഷങ്ങൾക്കു ശേഷം റിപ്പോർട്ട് ചെയ്തത് വിഷം കുത്തിവയ്ക്കപ്പെട്ട് മീനിനെപ്പോലെ പിടഞ്ഞു മരിക്കാൻ താല്പര്യമില്ലാത്തതുകൊണ്ടാണ് അയാൾ ഫയറിംഗ് സ്ക്വാഡ് തിരഞ്ഞെടുത്തതെന്നാണ്.
A2004 മാർച്ച് 15-ന് യൂട്ടാ സംസ്ഥാനം ഫയറിംഗ് സ്ക്വാഡുപയോഗിച്ചുള്ള വധശിക്ഷ നിരോധിച്ച് നിയമം പാസാക്കിയെങ്കിലും പൂർവകാലപ്രാബല്യത്തോടു കൂടിയായിരുന്നില്ല നിരോധനം.
ഇപ്പോൾ യൂട്ടായിൽ മരണശിക്ഷ കാത്തു കഴിയുന്ന നാലു പേർക്ക് വേണമെങ്കിൽ ഫയറിംഗ് സ്ക്വാഡ് തിരഞ്ഞെടുക്കാം.
റോണി ലീ ഗാർഡ്നർ എന്നയാളെ 2010 ജൂൺ 18-ന് വധിച്ചു.
1996-ൽ ഗാർഡ്നർ തന്നെ വെടിച്ചു കൊല്ലാൻ സർക്കാറിനെ നിർബന്ധിക്കാൻ കേസു കൊടുക്കുമെന്ന് ഭീഷണിപ്പെടുത്തിയിരുന്നു.
മോർമോൺ മത പാരമ്പര്യം കാരണം ഈ രീതിയിൽ മരിക്കാനാണ് താല്പര്യമെന്ന് അയാൾ പറഞ്ഞിട്ടുണ്ട്.
ഇഡാഹോ സംസ്ഥാനം 2009 ജൂലൈ 1 മുതൽ പ്രാബല്യത്തിൽ വന്ന നിയമം മൂലം ഫയറിംഗ് സ്ക്വാഡ് നിരോധിച്ചു.
ഇപ്പോൾ ഒക്ലഹോമ സംസ്ഥാനത്തു മാത്രമേ (ദ്വിതീയ മാർഗ്ഗമായെങ്കിലും) ഫയറിംഗ് സ്ക്വാഡുപയോഗിച്ചുള്ള വധശിക്ഷ നിലവിലുള്ളൂ.
2011 ഒക്ടോബർ 11-ന് ഫ്ലോറിഡയിലെ ജനപ്രതിനിധി ബ്രാഡ് ഡ്രേക്ക് ദ്വിതീയ മാർഗ്ഗമായി ഫയറിംഗ് സ്ക്വാഡ് കൊണ്ടുവരാൻ നിയമനിർമ്മാണം നടത്താൻ ശ്രമിച്ചിരുന്നു.
ഇവയും കാണുക വെടിവച്ചുള്ള വധശിക്ഷ അവലംബം കൂടുതൽ വായനയ്ക്ക് Moore, William, The Thin Yellow Line , Wordsworth Editions Ltd, 1974 Putkowski and Sykes, Shot at Dawn , Leo Cooper, 2006 Hughs-Wilson, John and Corns, Cathryn M, Blindfold and Alone: British Military Executions in the Great War , Cassell, 2005 പുറത്തേയ്ക്കുള്ള കണ്ണികൾ Firing Squad Execution of a Civil War Deserter Described in an 1861 Newspaper The Shot at Dawn Campaign with biographies of executed British and Commonwealth soldiers Archived 2008-10-14 at the Wayback Machine Death by Firing Squad Archived 2010-06-22 at the Wayback Machine – slideshow by The First Post Nazis Meet the Firing Squad Archived 2010-09-05 at the Wayback Machine – slideshow by Life magazine
ml:വെടിവച്ചുള്ള വധശിക്ഷ
ഉമർ ഫാത്തിമയുടെ വീട്ടിൽ ഫാത്തിമയുടെ വീടിനു നേരെയുള്ള ആക്രമണം.
എന്ന താൾ ഈ ലേഖനവുമായി ലയിപ്പിക്കുന്നതിന്‌ ശുപാർശ ചെയ്തിരിക്കുന്നു.
( സം‌വാദം ) ഇംഗ്ലീഷ് വിലാസം https://ml.wikipedia.org/wiki/Umar_at_Fatimah%27s_house This article does not cite any sources .
Find sources: "ഉമർ ഫാത്തിമയുടെ വീട്ടിൽ" – news · newspapers · books · scholar · JSTOR ( Learn how and when to remove this message )
ഉമർ ഫാത്തിമയുടെ വീട്ടിൽ എന്ന വിഷയം ഇസ്ലാമിക ചരിത്രത്തിലെ ഒരു വിവാദ വിഷയത്തെ പരാമർശിക്കുന്നു.
എ. ഡി. 632 ജൂൺ മാസത്തിൽ മുഹമ്മദ് നബി അന്തരിച്ചതിനനുബന്ധിച്ച് മുസ്ലീങ്ങളുടെ ഇനിയുള്ള (ഖലീഫ) നേതാവാര് എന്ന വിഷയത്തിൽ മുസ്ലിം സമുദായത്തിൽ വിഭിന്ന അഭിപ്രായങ്ങൾക്ക് വഴിയൊരുക്കി.
ഒരു വിഭാഗം അബുബക്കറിനെ ഖലീഫയാക്കാൻ തീരുമാനിച്ചു.
ഇവരിൽ പ്രമാണി ഉമർ ബിൻ ഖത്താബായിരുന്നു .
അവർ മുഹമ്മദ് നബിയുടെ മകളുടെ ഭർത്താവ് അലി ബിൻ അബിതാലിബിന്റെ പിന്തുണ നേടാൻ അവരുടെ വീട്ടിലേയ്ക്ക് ഒരു സായുധ സംഘമായി എത്തിച്ചേർന്നു.
അലി പുറത്ത് വന്നു അബു ബക്കറിന് പിന്തുണ പ്രഖ്യാപിച്ചില്ലെങ്കിൽ വീട് കത്തിക്കും എന്നായിരുന്നു ഉമർ അവിടെ നിന്ന് പ്രഖ്യാപിച്ചത്.
സ്ഥിതിഗതികൾ വഷളായിത്തുടങ്ങിയതോടെ ഉമർ അവരുടെ വീട്ടിന്റെ വാതിൽ ചവിട്ടിപ്പൊളിച്ചു.
ആ സമയത്ത് വാതിലിനു പുറകിൽ നിന്നിരുന്ന മുഹമ്മദ് നബിയുടെ പുത്രി ഫാത്തിമയ്ക്ക് പരിക്കേറ്റു.
പൂർണ്ണ ഗർഭിണിയായിരുന്ന ഇവർക്ക് അന്ന് കിട്ടിയ പരിക്കാണ് അവരുടെ മരണകാരണം എന്ന് തബാരി മുതലായ ചരിത്രകാരന്മാർ രേഖപ്പെടുത്തിയിട്ടുണ്ട്.
ത്വരീഖത്ത് ഇംഗ്ലീഷ് വിലാസം https://ml.wikipedia.org/wiki/Tariqah
ഇസ്ലാമിലെ ആധ്യാത്മിക മാർഗ്ഗമാണ്  ത്വരീഖത്ത് (അറബി:طريقة‎ ).
സരണി, വഴി, പാത, രീതി എന്നൊക്കെയാണ് ഈ വാക്കിന്റെ ഭാഷാർത്ഥം.
ഈ മാർഗ്ഗത്തിലൂടെയാണ് സൂഫിസത്തിലേക്കുള്ള പ്രയാണം ആരംഭിക്കുന്നത് എന്നത് കൊണ്ട് തന്നെ   മുസ്ലിം ആത്മീയ വാദികളായ സൂഫികളുമായാണ് ത്വരീഖത്ത് ഇഴ പിരിഞ്ഞു ചേർന്നിരിക്കുന്നത്.
ദൈവത്തിലേക്ക് കൂടുതൽ അടുക്കാനായി ചിട്ടപ്പെടുത്തിയ ആരാധന ആചാര ക്രമങ്ങൾ അടങ്ങിയ സാധക മാർഗ്ഗമായി ത്വരീഖത്തിനെ വിശേഷിപ്പിക്കാം.
ആത്മാവിനെ സ്ഫുടം ചെയ്തെടുക്കാനായി പ്രശസ്ത സൂഫി സന്യാസികൾ പരിശീലിച്ചതും, പരിശീലിപ്പിച്ചതും , ശിഷ്യർക്കായി ചിട്ടപ്പെടുത്തിയതുമായ സാധക  മാർഗ്ഗങ്ങളാണ് അതത് സ്ഥാപക ആധ്യാത്മിക ഗുരുക്കന്മാരുടെ പേരിൽ അറിയപ്പെടുന്ന ത്വരീഖത്തുകൾ.
ഖുർആൻ, പ്രവാചക ചര്യ എന്നിവകളിൽ നിന്നുമുള്ള  ഖനനമാണ് എല്ലാ സാധക മാർഗ്ഗങ്ങളുടെയും സ്രോതസ്സെന്നു സൂഫികൾ അവകാശപ്പെടുന്നുണ്ടെങ്കിലും നവീന വാദികളായ മുസ്ലിങ്ങൾ ഇതിനെ പ്രമാണികമല്ലാത്ത മത വിരുദ്ധ പ്രവർത്തി ആയാണ് വിലയിരുത്തുന്നത്.
ദൈവത്തിലേക്ക് വഴി കാട്ടിയായി ഒരു ഗുരുവിനെ സ്വീകരിച്ച് അവരുടെ മാർഗനിർദേശങ്ങൾ അനുസരിച്ച് ദൈവിക സ്മരണയിൽ കഴിഞ്ഞു കൂടുകയും മനസ്സിനെ വിമലീകരിക്കുകയും ചെയ്യുക എന്നതാണ് ത്വരീഖത്തിൽ പ്രധാന കർമ്മ മണ്ഡലം.
മുഹമ്മദ് നബിയുടെ കാലത്ത് യമനിൽ ജീവിച്ചിരുന്ന ഉവൈസുൽ ഖർനി എന്ന ആധ്യാത്മിക സന്യാസിയുടെ സാധക മാർഗ്ഗമായ ഉവൈസിയ്യ സരണിയാണ് ഏറ്റവും പഴക്കം ചെന്ന സാധക മാർഗ്ഗം.
പിന്നീട് ഹസ്സൻ ബസ്വരി ദുന്നൂനൂൽ മിസ്രി , ജുനൈദുൽ ബാഗ്ദാദി എന്നിവരുടെ സാധക മാർഗ്ഗങ്ങളായ ഹസ്സനിയ്യ ജുനൈദിയ്യ എന്നിവയും പ്രശസ്തി നേടി.
ഓരോ ആചാര്യന്മാരുടെ ചിന്താധാരകളോട് ചേർന്ന് ഉപ സാധക മാർഗ്ഗങ്ങളും പിന്നീട് രൂപപ്പെട്ടു.
ഓരോ ത്വരീഖത്തും ഓരോ  സാഹോദര്യ സംഘടനയായാണ് (ബ്രദർ ഹുഡ്) അറിയപ്പെടുന്നത്.
എല്ലാ ത്വരീഖത്തുകളുടെയും ആരാധന ആചാര രീതികളിൽ വ്യത്യസ്തത ദർശിക്കാമെങ്കിലും  എല്ലാ എല്ലാമാർഗ്ഗങ്ങളുടെയും അടിസ്ഥാന സ്രോതസ്സ് ഉവൈസുൽ ഖർനി , ഹസ്സൻ അൽ  ബസ്വരി ജുനൈദുൽ ബാഗ്ദാദി തുടങ്ങിയ ആദ്യ കാല സൂഫി ജ്ഞാനികളുടെ സാധക മാർഗ്ഗങ്ങളാണ്.
അതേ പ്രകാരം ഓരോ മാർഗ്ഗങ്ങളുടെയും സിൽസിലകൾ (പരമ്പര) വ്യത്യസ്തമായിരിക്കുമെങ്കിലും സംഗമ സ്ഥാനം മുഹമ്മദ് ആയിരിക്കും.
ഭൂരിപക്ഷ പരമ്പരകളും അലി വഴി കടന്നു പോകുമ്പോൾ ചുരുക്കം ചിലവ അബൂബക്കർ , സൽമാനുൽ ഫാരിസി എന്നിവരിലൂടെയും സഞ്ചരിക്കുന്നു.
നൂറ്റാണ്ടുകളുടെ കാലയളവിൽ സാധക മാർഗ്ഗങ്ങളും ഉപ സാധക മാർഗ്ഗങ്ങളുമായി ഇത്തരത്തിൽ ആയിരത്തിലധികം സരണികൾ ജന്മം പൂണ്ടിട്ടുണ്ടെങ്കിലും നൂറോളം സാധക മാർഗ്ഗങ്ങൾ മാത്രമാണ് ഇന്നും സജീവ  സാന്നിധ്യമറിയിച്ചു നിലനിൽക്കുന്നത്.
അതിൽ നാൽപത് വിപുലമായ രീതിയിൽ പ്രചാരമുള്ളവയാണ്.
ഖ്വാജാ മുഈനുദ്ദീൻ ചിശ്തി , അബ്ദുൽ ഖാദിർ ഗീലാനി , ബഹാഉദ്ദീൻ നഖ്ശ്ബന്ദ് ബുഖാരി , അബൂ നജ്ബ് സുഹ്റവര്ദി എന്നീ സൂഫി സന്യാസികളുടെ സാധക മാർഗ്ഗങ്ങളായ ചിശ്തിയ്യ , ഖാദിരിയ്യ , നഖ്ശ്ബന്ദിയ്യ , സുഹ്റവര്ദിയ്യ ത്വരീഖത്തുകളാണ് ഇന്നുള്ള സാധക മാർഗ്ഗങ്ങളിൽ  പ്രധാനപ്പെട്ട നാലെണ്ണം.
ഇസ്ലാമിക നിയമ ക്രമങ്ങളായ ശരീഅത്ത് പൂർണ്ണമായി മുറുകെ പിടിച്ചു ഫിഖ്ഹ് ഇൽ അറിവ് നേടിയതിനു ശേഷമായിരിക്കണം ത്വരീഖത്തിലേക്കുള്ള സഞ്ചാരം ആരംഭിക്കേണ്ടത്.
ഇതിനായി ആത്മീയാന്വേഷകൻ സനദ് (പരമ്പര) ഉള്ള ഒരു ഗുരുവിനെ( മാഷായിഖ്/ശൈഖ്) കണ്ട് പിടിക്കേണ്ടതായിട്ടുണ്ട്.
മുറബ്ബി (പരിശീലകൻ), മുർഷിദ് (വഴികാട്ടി) എന്നിങ്ങനെയാണ് ഈ ഗുരുക്കന്മാർ അറിയപ്പെടുക.
ഏതെങ്കിലും സാധക മാർഗ്ഗങ്ങളുടെ ആചാര്യന്മാരോ, അവരിൽ നിന്നും ഇജാസിയ്യത്ത് (അനുമതി പത്രം) ലഭിച്ച സാധക മാർഗ്ഗ പരിശീലനത്തിൽ  സമാപ്തി കുറിച്ചവരോ ആണ് ഗുരുക്കന്മാരായി പരിഗണിക്കപ്പെടുക.
അധിക പക്ഷവും ഇത്തരം ഗുരുക്കന്മാർ സാവിയ/തകിയ/രിബാത്വ്/ ഖാൻഖാഹ് എന്നിങ്ങനെ അറിയപ്പെടുന്ന സൂഫി സന്യാസി മഠങ്ങളുടെ അധികാരികളായിരിക്കും.
ഇസ്തിഖാമ (استقامة)  (നേർമ്മാർഗ്ഗം )എന്നാണു ഇത്തരം പരമ്പരകൾ വിശേഷിപ്പിക്കപ്പെടുക.
ഇതല്ലാതെ സയ്യിദുത്ത്വാ ഇഫത് എന്ന രീതിയിൽ ഉള്ള സൂഫി ഗുരുക്കന്മാരും ഉണ്ട്.
ഗുരുക്കന്മാരിൽ ഈ രണ്ടാമത്തെ വിഭാഗം മണ്മറഞ്ഞു പോയ മഹത്തുക്കളാണ്.
സൂഫി സരണികളിൽ പ്രാഗൽഭ്യം നേടുന്നതോടെയാണ് ഇത്തരം ഗുരുക്കന്മാരുടെ സരണിയിൽ പ്രവേശിക്കാനാവുക.
ആത്മീയോന്നതി നേടിയവർക്ക് ആത്മാക്കളുമായി സംവദിക്കാൻ കഴിയുമെന്നും അവരിൽ നിന്നും ഉപദേശ നിർദ്ദേശങ്ങൾ സ്വീകരിക്കാനാകുമെന്നും വിശ്വസിക്കപ്പെടുന്നു.
ഗുരുക്കന്മാരുടെ കീഴിൽ ശിഷ്വത്വം നേടിയെത്തുന്നവരെ മുബ്തദീ(തുടക്കക്കാരൻ) എന്ന് വിശേഷിപ്പിക്കുന്നു.
പരിശീലനത്തിൽ വിജയിച്ചാൽ മുത്തദറിജ്  (പരിശീലനത്തിലെ  വിജയി) ആകും അതോടെ അയാൾ ശിഷ്യനായി സാധക മാർഗ്ഗത്തിൽ പ്രവേശിക്കുന്നു.
ശൈഖിനെ ബൈഅത്ത് അനുസരണ പ്രതിജ്ഞ ചെയ്തു കൊണ്ടാണ് ത്വരീഖത്തിലേക്കുള്ള പ്രവേശനം സാധ്യമാവുക .
നെഞ്ചിൽ കൈ വെച്ചോ, ആലിംഗനം ചെയ്തോ, കാതിൽ ചൊല്ലിയോ വിർദ് ആയി  സ്തോത്രങ്ങളും, ഖിർക്കയെന്ന വസ്ത്രങ്ങളും  നൽകുന്നതോടു കൂടി തസ്ക്കിയ (ശുദ്ധീകരണ പ്രക്രിയ), തർബ്ബിയ്യത്ത് (സർവ്വോമുഖ വളർച്ച), സുലൂക്ക് (ആത്മപ്രയാണം) എന്നീ പക്രിയകൾക്കു തുടക്കം കുറിക്കപ്പെടും.
ഇതോടെ ശിഷ്യനെ സംസ്കരിച്ചെടുക്കേണ്ട ചുമതല ഗുരുവിൽ നിക്ഷിപ്തമാകുന്നു.
ഒരു ജഡം പോലെ ശിഷ്യൻ ഗുരുവിനോ, ഗുരു നിയമിക്കുന്ന നിർവ്വാഹകനോ കീഴൊതുങ്ങി നിൽക്കണമെന്നാണ് ചട്ടം.
പരിശീലന കളരിയിൽ  യഥാക്രമം മുരീദ്, സാലിക് (സഹയാത്രികൻ), മജ്ദൂബ്(ആകൃഷ്ടൻ), മുതദാറക് (വീണ്ടെടുക്കപ്പെട്ടവൻ) എന്നീ സ്ഥാനങ്ങൾ താണ്ടി ശിഷ്യൻ ഗുരു സ്ഥാന ലബ്ധി നേടും.
സഞ്ചാര പഥങ്ങൾ
ശരീഅത്ത് ബാഹ്യ ശുദ്ധീകരണത്തിനാണെങ്കിൽ ത്വരീഖത്ത് ആന്തരിക ശുദ്ധീകരണത്തിനാണ് എന്നാണ് സൂഫികൾ നിർവചിക്കുന്നത്.
ബാഹ്യശുദ്ധീകരണം യാത്രയുടെ തുടക്കമായി സൂഫികൾ വിശേഷിപ്പിക്കുന്നു.
അസ്സൈറു ബില്ലാഹ് (ദൈവിക നിയമാനുഷ്ഠാന പ്രയാണം) എന്ന ശരീഅത്ത് പിന്നിട്ട്  ത്വരീഖത്തിൽ പ്രവേശിക്കുന്ന വ്യക്തി അസ്സൈറു ഇലല്ലാഹ്(ദൈവത്തിലേക്കുള്ള പ്രയാണം) ആരംഭിക്കുന്നു.
ഈ ആത്മീയ യാത്രയിലെ മഖാമുകൾ (സ്ഥാനങ്ങൾ) പിന്നിടാൻ  നിരവധി ഘട്ടങ്ങൾ ത്വരീഖത്ത് സഞ്ചാരി പിന്നിണ്ടേണ്ടതായിട്ടുണ്ട് 
ഹയാഅ്‌ (ലജ്ജ), ഇഖ്‌ലാസ് (ആത്മാർത്ഥത), തൗബ (പശ്ചാത്താപം), സുഹ്ദ് (പ്രപഞ്ച പരിത്യാഗം), മുജാഹദ (ഇച്ഛയ്ക്കെതിരെയുള്ള സമരം), സ്വബ്ർ (പ്രതിസന്ധികളോടുള്ള ക്ഷമ), എന്നിവകൾ ആർജ്ജിച്ചു ഉസ്ലത്ത് (ഏകാന്ത വാസം), ഖൽവത്ത് (ഏകാഗ്രതാവാസം), സുകൂത്ത് (മൗനവ്രതം), സലാഅ്‌ (ആരാധനകൾ), മുറാഖബ (ആത്മീയ നിരീക്ഷണം,തപസ്സ്) പോലുള്ള രിയാള (തീവ്ര സാധകമുറ)കൾ  സ്വായത്തമാക്കുമ്പോൾ അനാനിയ്യത്(അഹംബോധം) നശിച്ചു സ്രഷ്ടാവുമായുള്ള മറ നീക്കപ്പെടുമെന്നു സൂഫികൾ കരുതുന്നു.
അനാനിയ്യത്തിനെ  ഇല്ലായ്മ ചെയ്യാനും, ആത്മാവിനെ നിയന്ത്രണത്തിലാക്കാനായി ചിലർ  നിരന്തരോപവാസങ്ങളും, പരുക്കൻ വസ്ത്രങ്ങളണിഞ്ഞു വെയിലും, തണുപ്പും വകവെക്കാതെയുള്ള ജീവിതവുമൊക്കെ നയിക്കും.
വുസ്വൂൽ, (وصول) മുകാശഫ (ആത്മ ദർശനം), മുശാഹദ (ദിവ്യദർശനം), മുആയന , ഹുളൂർ (ദൃശ്യപ്പെടൽ) തുടങ്ങി ഓരോ മഖാമുകൾ പിന്നിടുമ്പോൾ കശ്ഫ്(മറനീക്കൽ), കറാമത്ത് (അതീന്ദ്രീയ പ്രവർത്തനങ്ങൾ) തുടങ്ങിയ ഗുണങ്ങൾ ഇതിൻറെ ഫലമായി യോഗി കൈവരിക്കുമെന്ന് സൂഫി ആചാര്യമാർ വിവരിക്കുന്നു.
മഖാമുൽ ഖൗഫ്‌ , മഖാമുർ റജാഅ്, മഖാമുൽ മുറാഖബ, മഖാമുൽ ഗൈബത്ത്‌, മഖാമുൽ ഹുളൂർ എന്നിങ്ങനെയാണ് ഈ പടവുകൾ വിശേഷിപ്പിക്കപ്പെടുന്നത്.
ഈ പ്രണയ യാത്രയുടെ പരിസമാപ്തി  കുറിക്കുന്നത് ഹഖീഖത്തിലാണ്.
അസ്സൈറു ഫില്ലാഹ്(ദൈവത്തിലുള്ള പ്രയാണം) എന്നാണിതിനെ വിശേഷിപ്പിക്കുക.
ഹഖീഖത്തിൽ നിന്നും പരിസമാപ്തി കുറിക്കുന്ന മഅരിഫഅത്തിലെത്തുന്ന  ഘട്ടത്തിൽ സഞ്ചാര പഥികന് വിവിധ ഉന്മാദ അവസ്ഥകളായ അഹ്‌വാൽലുകൾ (മാനസിക അവസ്ഥകൾ)  തരണം ചെയ്യേണ്ടതായി വരും.
ഇത്തരം ഹാലുകളുടെ അവസാന ഘട്ടത്തെ ഫന എന്ന പേരിലാണ്  വിശേഷിപ്പിക്കപ്പടുന്നത്.
മജ്ദൂബും (ദൈവത്തിലേക്ക് വലിക്കപ്പെട്ടവൻ) എന്നാണ് ഉന്മാദ അവസ്ഥയിലുള്ള സൂഫികളെ വിശേഷിപ്പിക്കുക.
വളരെ ചുരുക്കം ആത്മീയ അന്വേഷകർ മാത്രമേ ഈ ഘട്ടങ്ങളിലൊക്കെ  എത്തിച്ചേരുകയുള്ളു.
അപ്രകാരം ഫനയെന്ന ഉന്മാദ അവസ്ഥയിൽ നിന്നും മുക്തമാകുന്നവർ അതിലും ചുരുക്കമായിരിക്കും.
ഫനയും കഴിഞ്ഞു മഅ്‌രിഫത്ത് എന്ന അതീന്ദ്രയ ജ്ഞാനം കരഗതമാകുന്നതാണ് ത്വരീഖത്തിലെ അവസാന ഇടം.
ഇത് പ്രാപ്യമായാൽ പിന്നെ പ്രവർത്തനങ്ങളുടെ ഫലമായി സ്ഥാനമാനങ്ങൾ കൂടി കൊണ്ടിരിക്കും.
അസ്സൈറു ഇലല്ലാഹ്’ (ദൈവത്തിലേക്കുള്ള പ്രയാണം) അവസാനിക്കുകയാണ്.
ഇതിന്നു ശേഷം ‘അസ്സൈറു ഫില്ലാഹ്’ (ദൈവത്തിലുള്ള പ്രയാണം) അവസാനമില്ലാതെ തുടർന്ന് കൊണ്ടിരിക്കുകായും ചെയ്യും.
സ്വൂഫികളുടെ  സാങ്കേതിക പ്രയോഗ പ്രകാരം ശരീഅത്ത് പദവിയിലുള്ളവർ ‘ ത്വാലിബീൻ’ (طالبين) അന്വേഷി എന്നും, ത്വരീഖത്ത് പദവി കരസ്ഥമാക്കിയവർ ‘സാ ഇരീൻ’ (ساعرين) (പ്രയാണം അവസാനിച്ചവൻ) എന്നും, ഹഖീഖത്ത് പദവിയിലുള്ളവർ  ‘വാസ്വിലീൻ’ (واصلين) (ചെന്നെത്തിയവൻ) എന്നും വിശേഷിക്കപ്പെടുന്നു.
അനുഷ്ഠാന മുറകൾ
റാത്തീബ് , മൗലൂദ് , ഔറാദ് , ദിഖ്ർ ഹൽഖകൾ, ദാറൂദ് , (സ്വലാത്തുകൾ) ധ്യാനവേളകൾ എന്നിങ്ങനെയുള്ള അനുഷ്ഠാന മുറകൾ എല്ലാ ത്വരീഖത്തുകൾക്കും പൊതുവായി ഉണ്ടാകും.
ഒറ്റ നോട്ടത്തിൽ ഇവകൾ തമ്മിൽ സാമ്യത തോന്നുമെങ്കിലും ആചാര രീതികളും ചൊല്ലുന്ന സ്തോത്രങ്ങളും രീതികളുമൊക്കെ വ്യത്യസ്തമായിരിക്കും.
ഇത്തരം ചടങ്ങുകൾക്കിടയിൽ ത്വറബ് (ആനന്ദതുന്ദിലത) നശ്വ (നിർവൃതി) ഗൈബ് (ഐഹികലോക വിസ്മൃതി) ഉണ്ടാവുകയും റഖ്സ്വ് എന്ന പരിസരം മറന്നെന്ന പോലുള്ള ചലനങ്ങൾ ഉണ്ടാകുകയും ചെയ്യും.
മൗലവിയ്യ ദർവീശുകൾ കറങ്ങുകയാണ് ചെയ്യാറെങ്കിൽ ശാദുലിയ്യ മാർഗ്ഗത്തിൽ അവ ഇളകിയാടലാണ്.
ആത്മീയ അനുഭൂതി കരസ്ഥമാക്കാൻ നശീദ് , ഖസീദഃ , മനാഖിബ് , ശ്രുതിമധുരമായ വേദ പാരായണം, ഖവ്വാലി, ഗിനാഅ് (ഗാനാലാപനം),  പോലുള്ള സമാഃ സദസ്സുകളും, സൂഫിയാന കലാമുകളിൽ പെട്ട ശ്യാരി , റുബായി , നഅ്ത്ത് കവിതാസദസ്സുകളും, മുശാഅറ കവി സദസ്സുകളും വിവിധ ത്വരീഖത്തുകളുടെ ഭാഗമായി സംഘടിക്കപ്പെടാറുണ്ട്.
റബാബ്, ഊദ്, സിത്താർ, ബുൾബുൾ, ഷാഹിബാജ, ദഫ്, അറബന  പോലുള്ള സംഗീത ഉപകരണങ്ങളുടെ വികാസവും ചില ത്വരീഖത്തുകളുടെ ഭാഗമായി വളർന്നു വന്നവയാണ്.
വ്യാജ ത്വരീഖത്ത്
പരമ്പര ഇല്ലാത്ത, ശരീഅത്ത് അനുസരിക്കാത്ത സൂഫി സരണികളെയാണ് വ്യാജ ത്വരീഖത്ത് എന്ന് വിശേഷിക്കപ്പെടുന്നത്.
ഇത്തരം ആളുകൾ വിവിധ മതങ്ങളുടെ ആരാധനാ രീതികൾ പിന്തുടരുകയും ലഹരിയോ,  ദ്രാക്ഷാരസം പാനം ചെയ്തോ, മയക്കുമരുന്നുപയോഗിച്ചോ ആത്മീയ അനുഭൂതി കരസ്ഥമാക്കാൻ ശ്രമിക്കുന്നവരുമാണെന്നാണ് പ്രധാന ആരോപണങ്ങൾ നിർവചനങ്ങൾ ശൈഖ് സൈനുദ്ധീൻ മഖ്ദൂം ശരീഅത്ത് കപ്പലാണ്  ത്വരീഖത്ത് സമുദ്രവും  ഹഖീഖത്ത് അമൂല്യമായ പവിഴവും.
കപ്പലില്ലാതെ കടലിൽ മുങ്ങി പവിഴം വാരുവാൻ സാധ്യമല്ല ദൈവത്തെ  മാത്രം കാംക്ഷിച്ച് കൊണ്ടുള്ള  കർമ്മങ്ങളും ജീവിതഭദ്രതയും മുറുകെ പിടിക്കലാണ് ത്വരീഖത്ത് ഇബ്നു അജീബ
മാനുഷിക ദുർഗ്ഗുണങ്ങളിൽ നിന്ന് ഹൃദയത്തെ സ്ഫുടം ചെയ്യലാണ് ത്വരീഖത്ത് ശൈഖ് ദഹ്‌ലാൻ
ഇൽമ്, അമൽ, ദുഃസ്വഭാവങ്ങളിൽ നിന്നുള്ള മുക്തി, സൽസ്വഭാവങ്ങൾ കൊണ്ട് നന്നായിത്തീരൽ എന്നിവയാണ് ത്വരീഖത്തുകളുടെയും അടിസ്ഥാനം ശൈഖ് അബ്ദുല്ലാ അൽ ഐദറൂസി
പദവികളും മഖാമുകളും മുറിച്ചുകടന്ന് ദൈവത്തിലേക്ക്  നിന്നെ അടുപ്പിക്കുന്ന കാര്യങ്ങൾ കൊണ്ടും തഖ്‌വ  കൊണ്ടും പിടിച്ചുനിൽക്കലാകുന്നു ത്വരീഖത്ത് പ്രധാന സരണികൾ ഖാദിരിയ്യ ചിശ്തിയ്യ നഖ്ശബന്ദിയ രിഫാഇയ്യ ശാദുലിയ്യ ദസൂഖിയ്യ ബദവിയ്യ സുഹ്റവർദിയ്യ മൗലവിയ്യ തീജാനിയ്യ സനൂസിയ്യ നൂരിയ്യ ആരിഫിയ്യ തീജാനി സരണി ഇവ കാണുക സാവിയ്യ റാത്തീബ് മൗലീദ് തസ്സ്വവുഫ്‌ അവലംബം ↑ ഇമാം ശഅറാനി -ഇർഷാദു ത്വാലിബീൻ- പേജ് 32,33 ↑ ശൈഖ് സൈനീ ദഹ്ലാൻ -തഖ്രീബുൽ ഉസ്വൂൽ പേജ്281 ↑ ശൈഖ്‌ സൈനീ ദഹ്‌ലാൽ-തഖ്രിബുൽ ഉസ്വൂൽ- പേജ് 281 ↑ ഇമാം ശഅ്റാനി -അൽ അൻവാറുൽ ഖുദ്സിയ്യ 1/66 ↑ അൽ ഫതാവൽ അസ്ഹരിയ്യ/54 ↑ അൽ അൻവാറുൽ ഖുദ്സിയ്യ 1/66 ↑ ഹാശിയതു ശൈഖിസാദ: വാ 1 പേജ് 40 ↑ shykh busaidi, al adaabul marlliyya, page : 82(39) ↑ ഇമാം ഗസ്സാലി ഇഹ്യാ ഉലൂമുദീൻ ↑ ഇബ്നു അറബി -അൽ ഫുതൂഹാതുൽ മക്കിയ്യ: അദ്ധ്യായം 44 വാള്യം 1 പേജ് 315,316 ↑ ഹാശിയത്തുൽ ബൈളാവി വാള്യം 1 പേജ് 46 ↑ ഇബ്നു അജീബ-  ഈഖാളുൽ ഹിമം- പേജ് 125 ↑ J. K. Birge, "The Bektashi Order of Dervishes", London and Hartford, 1937 ↑ Cocept of Reality and Existence - Toshiko Izutsu - I. B. T Kualalampur – 2007 ↑ ശൈഖ് സൈനുദ്ധീൻ മഖ്ദൂം-അദ്ഖിയാഅ് ↑ ശൈഖ് സൈനുദ്ധീൻ മഖ്ദൂം-അദ്ഖിയാഅ് ↑ ഈഖാളുൽ ഹിമം പേജ് 31 ഇബ്നു അജീബ ↑ തഖ്രീബുൽ ഉസ്വൂൽ/18,19 ↑ രിസാലതുൽ ഐദറൂസി/11 ↑ J. M. Abun-Nasr, "The Tijaniyya", London 1965 പൊന്മള അബ്ദുൽ ഖാദിർ മുസ്ലിയാർ ത്വരീഖത്ത് സമഗ്ര പഠനം
കുരുവി
കേവൽദേവ് ദേശീയോദ്യാനത്തിലെ യെല്ലോ-ത്രോട്ടഡ് സ്പാരോ
സ്പാരോ (Sparrow) എന്ന പക്ഷിയെയും അതുപോലുള്ള ചെറു പക്ഷികളെയുമാണ് കുരുവി എന്ന് വിളിക്കാറുള്ളത്.
കുരുവിയെ (ഹൗസ് സ്പാരോ) ഡൽഹി സംസ്ഥാനത്തിന്റെ ഔദ്യോഗിക പക്ഷിയായി അടുത്തകാലത്ത് തിരഞ്ഞെടുക്കുകയുണ്ടായി.
ഡൽഹി നഗരത്തിൽ കുരുവികളുടെ എണ്ണം കുറയുന്നത് ആശങ്കയ്ക്കിടയാക്കിയിരുന്നു .
മനുഷ്യന്റെ സാന്നിധ്യമുള്ള എല്ലാ സ്ഥലങ്ങളിലും സ്ഥാനം ഉറപ്പിക്കുന്ന പക്ഷിയാണ് കുരുവി.
പ്രത്യേകിച്ച് വീടുകൾ, കൃഷിസ്ഥലങ്ങൾ, ക്ഷേത്രങ്ങൾ, പള്ളികൾ, തുടങ്ങി പല സ്ഥലങ്ങളിലും ഇവയുടെ കൂട് കണ്ടെത്താവുന്നതാണ്.
പട്ടണങ്ങളിലും ഗ്രാമങ്ങളിലും ധാരാളമായി പാറി പറക്കുന്ന കുരുവികളെ കുന്നിൻ പ്രദേശങ്ങൾ, വനമേഖലകൾ, മരുഭൂമികൾ, പുൽമേടുകൾ എന്നിവിടങ്ങളിൽ കാണാറില്ല എന്നത് ശ്രദ്ധയമായ വസ്തുതയാണ്.
ശബ്ദമുണ്ടാക്കി വിഹരിക്കുന്ന കുരുവികൾ യൂറോപ്പ് , ആഫ്രിക്ക , ഏഷ്യ , അമേരിക്ക , ആസ്ട്രേലിയ എന്നിവിടങ്ങളിൽ ധാരാളം കണ്ടുവരുന്നു .
ആദ്യകാല കുടിയേറ്റക്കാർ വഴി അമേരിക്കയിലും ആസ്ട്രലിയയിലും കുരുവികളെ കൊണ്ടുപോയിരുന്നു.
വളരെ വേഗം ഇവ അവിടങ്ങളിൽ ഇണങ്ങിച്ചേരുകയും വംശങ്ങളുടെ ഒരു നീണ്ട പരമ്പര സൃഷ്ടിക്കുകയും ചെയ്തു.
എന്നാൽ മനുഷ്യന്റെയും ജീവിതശൈലിയുടെയും വികാസത്തിന്റെ ഫലമായി കുരുവികളുടെ എണ്ണം ദിനംപ്രതി കുറഞ്ഞുവരികയാണ്.
നെതർലാന്റ് ഉൾപ്പെടെ യൂറോപ്പിന്റെ പലഭാഗത്തും വംശനാശത്തിന്റെ വക്കിലാണ്.
കാലം മാറിയതനുസരിച്ചും കാർഷികമേഖലയിലെ വികാസങ്ങൾ, പൂന്തോട്ടങ്ങളിൽ വന്ന വ്യതിയാനങ്ങൾ, തുടങ്ങിയവ കുരുവികളുടെ വംശനാശത്തിനുണ്ടായ മറ്റു കാരണങ്ങളാണ്.
കുരുവികളുടെ ജീവിത കാലാവധി 13 വർഷമാണ്.
ശാരീരിക പ്രത്യകതകൾ
മനോഹരമായ വർണ്ണതൂവലുകൾക്ക് ഉടമകളായ കുഞ്ഞുപക്ഷികളാണ് കുരുവികൾ.
ആൺപക്ഷികളുടെ ശരീരത്തിന്റെ അടിഭാഗവും താടിയും തലപ്പാവും ചാരനിറത്തിലായിരിക്കും.
ഇവർക്ക് കറുപ്പ് നിറമാർന്ന തൊണ്ട, നെഞ്ച്, ചുണ്ടിനും കണ്ണിനും ഇടയിലുള്ള ഭാഗം എന്നിവയും ഉണ്ടായിരിക്കും.
കൂടാതെ തവിട്ടുനിറമാർന്ന കാലുകളാണ് ഇവയുടേത്.
കാലാവസ്ഥ കുരുവികളുടെ ശരീരത്തിന് നിറവ്യത്യാസങ്ങൾ വരുത്തുന്നു.
വേനലിൽ ചുണ്ടുകൾ കറുപ്പും നീലയും കലർന്ന നിറവും, തണുപ്പിൽ തൂവലുകൾക്ക് മഞ്ഞ കലർന്ന തവിട്ടു നിറവും ഉണ്ടായിരിക്കും.
പെൺപക്ഷികൾക്കാവട്ടെ  തൊണ്ടയിലും തലയിലും കറുപ്പു നിറമോ, ചാരനിറത്തിലുള്ള തലപ്പാവോ ഇവയ്ക്കുണ്ടാകാറില്ല.
പെൺപക്ഷികളുടെ അടിവശം തവിട്ടുനിറത്തിലും കാണപ്പെടുന്നു.
കുഞ്ഞുങ്ങൾ തവിട്ടുനിറത്തിലോ മങ്ങിയ മഞ്ഞനിറത്തിലോ ആണ് കണ്ടുവരുന്നത്.
കൂടാതെ ഇവയുടെ ചുണ്ടും മങ്ങിയ മഞ്ഞനിറമായിരിക്കും.
ഇവയുടെ ഭാരം 28 മുതൽ 50 ഗ്രാം വരെയാണ്.
ആഹാരരീതികൾ കുരുവിക്കുഞ്ഞ് ഹൗസ് സ്പാരോ
കുരുവികൾ മിശ്രഭുക്കാണ്.
എല്ലാത്തരം ധാന്യവർഗ്ഗങ്ങളും, പുഷ്പദളങ്ങൾ, വിത്തുകൾ തുടങ്ങി സസ്യാഹാരങ്ങൾ എല്ലാം തന്നെ ഇവർക്ക് പഥ്യമാണ്.
കൂടാതെ ചിത്രശലഭങ്ങൾ, പ്രാണികൾ എന്നിവയെയും ഇവ ഭക്ഷണമാക്കുന്നു.
പ്രാണിവർഗ്ഗങ്ങളെ കൊത്തിത്തിന്നുന്ന ശീലക്കാരായതുകൊണ്ട് പ്രാണിശല്യത്തിൽ നിന്നും സസ്യജാലങ്ങളുടെ രക്ഷകനായിത്തീരുന്നവയാണ് കുരുവികൾ.
കൂട്ടം കൂടി വിഹരിക്കുന്ന പക്ഷികളാണ് കുരുവികൾ.
ഇവർ പലപ്പോഴും തീറ്റതേടി പറമ്പുകളിൽ കൊത്തി ചികഞ്ഞ് നടക്കുന്ന സ്വഭാവക്കാർ കൂടിയാണ്.
ശക്തമായ ഒരു കുടുംബ ബന്ധമാണ് കുരുവികൾക്കുള്ളത്.
ജീവിതത്തിൽ ഒരു ഇണ മാത്രം ഉള്ള പക്ഷിയായ കുരുവികളുടെ പ്രജനനകാലം ഫെബ്രുവരി മുതൽ മെയ് വരെയാണ്.
വീടുകളുടെയോ കെട്ടിടങ്ങളുടെയോ ഇടുക്കുകളിലായിരിക്കും കൂടുണ്ടാക്കുന്നത്.
മറ്റു ചിലപ്പോൾ സ്തൂപികാഗ്രിത വൃക്ഷങ്ങളായ ദേവദാരുവിലോ പൈൻമരത്തിലോ അല്ലെങ്കിൽ ഇലകൊഴിയും വനത്തിലോ ഇവ കൂട് കൂട്ടുന്നു.1 മുതൽ 8 വരെ മുട്ടയിടുന്ന കുരുവികൾ 11 ദിവസം അടയിരിക്കുന്നു.
അടയിരിക്കുന്ന കാര്യത്തിൽ തുടങ്ങി മുട്ടവിരിഞ്ഞ് കുഞ്ഞുണ്ടായതിനുശേഷം അവയെ തീറ്റിപ്പോറ്റുന്നത് വരെ ആൺ-പെൺകുരുവികളുടെ ശക്തമായ സാന്നിദ്ധ്യം കാണാറുണ്ട്.
1968-ൽ പുറത്തിറങ്ങിയ വിപ്ലവകാരികൾ എന്ന ചിത്രത്തിൽ വയലാർ രാമവർമ രചിച്ച തൂക്കണാം കുരുവി എന്നുതുടങ്ങുന്ന ചലച്ചിത്രഗാനമുണ്ടായിരുന്നു .
ജൈവ വർഗ്ഗീകരണം
1815-ൽ പസ്സേരിഡേ കുടുംബം ആദ്യമായി അവതരിപ്പിച്ചത് ഫ്രഞ്ച് പോളിമത്ത് കോൺസ്റ്റാന്റിൻ സമുവൽ റഫൈനെസ്ക്യൂ ആയിരുന്നു.
ഹാൻഡ് ബുക്ക് ദ ബേഡ്സ് ഓഫ് ദ വേൾഡ് (HBW)) എന്ന പ്രസ്തുത പുസ്തകത്തിന്നടിസ്ഥാനത്തിൽ സ്പാരോയുടെ കൂട്ടങ്ങളെ ട്രൂ സ്പാരോസ്  (ജീനസ് -പാസ്സെർ), സ്നൗഫിൻചെസ് (ജീനസ്-മോൺഡിഫ്രിൻജില്ല), റോക്ക് സ്പാരോസ്  (പെട്രോണിയയും പേയ്ൽ റോക്ക്ഫിൻച്) എന്ന പ്രകാരം വർഗ്ഗീകരണം നടത്തി.
പ്രത്യേകിച്ച് പാസ്സെർ ഉൾപ്പെടെ ഒരേ ജീനസിൽപ്പെട്ട ഈ കൂട്ടങ്ങൾ എല്ലാം ഒന്നിനോടൊന്ന് സാമ്യമുള്ളതായിരുന്നു .
തന്മാത്രകളുടെയും അസ്ഥികൂടത്തിന്റെയും തെളിവുകളുടെ പഠനത്തിന്നടിസ്ഥാനത്തിൽ ജോൺ ഫ്ജെൽഡ്സയും സുഹൃത്തുക്കളും ഫിലിപ്പിൻസിലെ സിന്നബൻ ഐബൻ മുമ്പെ തന്നെ വൈറ്റ്-ഐ സ്പാരോകളുടെ സഹോദരി കുടംബത്തിലുള്ളതാണെന്ന് എച്ച്.ഡബ്ള്യൂ.
ബി (HBW) യിൽ പ്രതിപാദിച്ചിരിക്കുന്നു.
അതുകൊണ്ട് ഇതിനെ ഉപകുടുംബമായ പാസ്സേരിഡേയിൽ വർഗ്ഗീകരിച്ചിരിക്കുന്നു.
വർഗ്ഗങ്ങൾ സുഡാൻ ഗോൾഡൻ സ്പാരോ (സുഡാൻ) ഡെഡ് സീ സ്പാരോ (തുർക്കി) ഇറ്റാലിയൻ സ്പാരോ
സ്പാരോ സ്പീഷീസ്:
ഹൈപോക്രിപ്റ്റഡിയസ് സിന്നബൻ ഐബൻ
പസ്സേരിഡേ, ട്രൂ സ്പാരോസ് സഷ്വൽ സ്പാരോ ( Passer ammodendri ) ഹൗസ് സ്പാരോ ( Passer domesticus ) ഇറ്റാലിയൻ സ്പാരോ ( Passer italiae ) സ്പാനിഷ് സ്പാരോ ( Passer hispaniolensis ) സിൻഡ് സ്പാരോ ( Passer pyrrhonotus ) സൊമാലി സ്പാരോ ( Passer castanopterus ) റസ്സെറ്റ് സ്പാരോ ( Passer rutilans ) പ്ളെയിൻ ബാക്കെഡ് സ്പാരോ ( Passer flaveolus ) ഡെഡ് സീ സ്പാരോ ( Passer moabiticus ) ലാഗോ സ്പാരോ ( Passer iagoensis ) ഗ്രേറ്റ് സ്പാരോ ( Passer motitensis ) കെനിയ സ്പാരോ ( Passer rufocinctus ) കോർഡോഫാൻ സ്പാരോ ( Passer cordofanicus ) ഷെല്ലീസ് സ്പാരോ ( Passer shelleyi ) സോകോട്ര സ്പാരോ ( Passer insularis ) അബ്ഡ് അൽ-കുറി സ്പാരോ ( Passer hemileucus ) കേപ്പ് സ്പാരോ ( Passer melanurus ) നോർത്തേൺ ഗ്രേ ഹെഡഡ് സ്പാരോ ( Passer griseus ) സ്വെയിൻസൺസ് സ്പാരോ ( Passer swainsonii ) പാരറ്റ്-ബിൽഡ് സ്പാരോ ( Passer gongonensis ) സ്വാഹിലി സ്പാരോ ( Passer suahelicus ) സൗത്തേൺ ഗ്രേ ഹെഡഡ് സ്പാരോ ( Passer diffusus ) ഡെസേർട്ട് സ്പാരോ ( Passer simplex ) യൂറേഷ്യൻ ട്രീ സ്പാരോ ( Passer montanus ) സുഡാൻ ഗോൾഡൻ സ്പാരോ ( Passer luteu ) അറബ്യൻ ഗോൾഡൻസ്പാരോ ( Passer euchlorus ) ചെസ്റ്റ്നട്ട് സ്പാരോ ( Passer eminibey )
പെട്രോണിയ, പെട്രോണിയസ് അല്ലെങ്കിൽ റോക്ക് സ്പാരോസ് യെല്ലോ-സ്പോട്ടഡ് പെട്രോണിയ  ( Petronia pyrgita ) യെല്ലോ-ത്രോട്ടഡ് സ്പാരോ ( Petronia xanthocollis ) യെല്ലോ-ത്രോട്ടഡ് പെട്രോണിയ ( Petronia superciliaris ) ബുഷ് പെട്രോണിയ ( Petronia dentata ) റോക്ക് സ്പാരോ ( Petronia petronia )
കാർപോസ്പിസ പേയ്ൽ റോക്ക്ഫിൻച് ( Carpospiza brachydactyla )
മോൺടിഫ്രിഞ്ചില, സ്നൗഫിൻചെസ് വൈറ്റ്-വിങെഡ് സ്നൗഫിൻച് ( Montifringilla nivalis ) ബ്ളാക്ക്-വിങെഡ് സ്നൗഫിൻച് ( Montifringilla adamsi ) ടിബറ്റൻ സ്നൗഫിൻച് ( Montifringilla henrici ) വൈറ്റ്-റംപെഡ് സ്നൗഫിൻച് ( Montifringilla taczanowskii ) പെർ ദാവീദ്സ്   സ്നൗഫിൻച് ( Montifringilla davidiana ) റഫസ്-നെക്കഡ് സ്നൗഫിൻച് ( Montifringilla ruficollis ) പ്ളെയിൻ-ബാക്കെഡ് സ്നൗഫിൻച് ( Montifringilla blanfordi ) അഫ്ഗാൻ സ്നൗഫിൻച് ( Montifringilla theresae ) ഇവയും കാണുക അ‌ങ്ങാടിക്കുരുവി ഇളംപച്ച പൊടിക്കുരുവി നാട്ടുവേലിത്തത്ത കതിർവാലൻ കുരുവി ആറ്റക്കുരുവി അവലംബം ഗ്രന്ഥസൂചി {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) {{ cite book }} : Invalid | ref=harv ( help ) CS1 maint: location missing publisher ( link ) {{ cite book }} : Invalid | ref=harv ( help ) പുറത്തേയ്ക്കുള്ള കണ്ണികൾ Passeridae എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
Passeridae at the Internet Bird Collection
ചുണ്ടങ്ങപൊയിൽ റിസ്​വാൻ ഈ ലേഖനം ഇപ്പോൾ നിർമ്മാണ പ്രക്രിയയിലാണ്.
ഈ ലേഖനം താൾ അവസാനം തിരുത്തിരിക്കുന്നത് 2 seconds ago Adarshjchandran ( talk | contribs ) ആണ്.
( Purge ) This article may be expanded with text translated from the corresponding article in English .
A model attribution edit summary Content in this edit is translated from the existing English Wikipedia article at [[:en:Chundangapoyil Rizwan]]; see its history for attribution.
You should also add the template {{Translated|en|Chundangapoyil Rizwan}} to the talk page .
യുണൈറ്റഡ് അറബ് എമിറേറ്റ്സ് ദേശീയ ക്രിക്കറ്റ് ടീമിനായി കളിക്കുന്ന ഇന്ത്യൻ വംശജനും കേരളക്കാരനുമായ ക്രിക്കറ്റ് കളിക്കാരനാണ് ചുണ്ടങ്ങാപ്പൊയിൽ പുതിയപുരയിൽ റിസ്വാൻ എന്ന പേരിൽ അറിയപ്പെടുന്ന സിപി റിസ് വാൻ (19 ഏപ്രിൽ 1988).
2019 മുതൽ യുഎഇ ദേശീയ ക്രിക്കറ്റ് ടീമിനായി കളിച്ച അദ്ദേഹം 2022 ൽ ട്വൻ്റി 20 അന്താരാഷ്ട്ര ക്യാപ്റ്റനായി നിയമിതനായി.
2019 ജനുവരി 26 ന് നേപ്പാളിനെതിരെ യുണൈറ്റഡ് അറബ് എമിറേറ്റ്സിനു വേണ്ടി അദ്ദേഹം തന്റെ ഏകദിന (ഏകദിന) അരങ്ങേറ്റം കുറിച്ചു.
2019 ജനുവരിയിൽ, നേപ്പാളിനെതിരായ പരമ്പരയ്ക്കുള്ള യുഎഇ ട്വന്റി20 ഇന്റർനാഷണൽ (ടി20ഐ) ടീമിൽ ഇടം നേടി.